OpenLLM-France/wikimedia huggingface dataset:
# Ifícrates

Ifícrates és el nom dels següents personatges:
* Ifícrates el Vell, general atenenc del segle iv aC
* Ifícrates el Jove, fill del general Ifícrates el Vell i polític atenenc.
# Cihat Arman

Cihat Arman (Istanbul, 16 de juliol de 1915 - 14 de maig de 1994) fou un futbolista turc de la dècada de 1940 i entrenador.
Pel que fa a clubs, defensà els colors de Gençlerbirliği, Güneş i Fenerbahçe. Fou 13 cops internacional amb la selecció turca amb la qual participà en els Jocs Olímpics de 1936 i 1948.
Un cop retirat fou entrenador a clubs com Kasımpaşa, İstanbulspor, Yeşildirek, Beşiktaş JK

## Referències

* ↑ «Cihat Arman». Sports-Reference.com. Sports Reference LLC. «Còpia arxivada». Arxivat de l'original el 2020-04-18. [Consulta: 19 octubre 2018].
* ↑ «Cihat Arman» (en turc). Arxivat de l'original el 5 de novembre 2017. [Consulta: 8 abril 2018].
# Fabiano Soares Pessoa

Fabiano Soares Pessoa (Rio de Janeiro, 10 de juny de 1966) és un exfutbolista brasiler, que jugava de migcampista.

## Trajectòria

Després de militar als equips brasilers del Botafogo, Cruzeiro i San José (amb qui guanya la Lliga paulista), a la 89/90 fitxa pel Celta de Vigo. Eixe any juga 31 partits i marca 1 gol, però els viguesos cauen a Segona. En la categoria d'argent, Fabiano va militar dues temporades amb el Celta, les dues com a titular. Però, no es va arribar a un acord de renovació i el migcampista va deixar el Celta per fitxar per la SD Compostela.
Al quadre de Sant Jaume de Compostel·la va esdevenir tot un símbol. Va militar des de la temporada 92/93 fins a la temporada 02/03, passant per Segona, els quatre anys del Compostela a primera divisió i la tornada a la Segona. Enmig, la temporada 01/02, va retornar al seu país per fer una breu estada al Botafogo. En totes elles, va ser titular, sumant més de 300 partits amb la samarreta de l'esquadra gallega, marcant a més a més, gairebé una cinquantena de gols.
Després, va jugar amb el Racing de Ferrol a la Segona B (03/04).
# Resolució 63 del Consell de Seguretat de les Nacions Unides

La Resolució 63 del Consell de Seguretat de les Nacions Unides, aprovada el 24 de desembre de 1948 en resposta a un informe del Comitè de Bones Oficis, el Consell va convidar a les parts a que cessessin les hostilitats i alliberessin el president de la República d'Indonèsia i altres detinguts polítics des del 18 de desembre de 1948.
El consell també va instruir al Comitè que l'informés totalment i urgentment per telègraf sobre els fets transcorreguts des del 12 de desembre de 1948 i que informés al Consell sobre el compliment de les parts implicades en les seves demandes.
La resolució va ser aprovada per set vots contra cap; Bèlgica, França, l'RSS d'Ucraïna i la Unió Soviètica es van abstenir.

## Referències

* ↑ Paul Joan George Kapteyn, International Organization and Integration: Annotated Basic Documents and Descriptive Directory of International Organizations and Arrangements, Deel 1, Brill Archive, 1981, 1.A.8.1.a.ii.2, p. 1

## Vegeu també

* Llista de resolucions del Consell de Seguretat de les Nacions Unides 1 a la 100 (1948 - 1953)
* Revolució Nacional d'Indonèsia

## Enllaços externs

* PDF Text de la Resolució a UN.org
# Elacatinus pridisi

Elacatinus pridisi és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 2,8 cm de longitud total.

## Distribució geogràfica

Es troba al Brasil.

## Referències

* ↑ Jordan D. S. 1904. Notes on the fishes collected in the Tortugas Archipelago. Bull. U. S. Fish Comm. v. 22 [1902]. 539-544.
* ↑ BioLib (anglès)
* 1 2 FishBase (anglès)

## Bibliografia

* Bussing, W.A., 1990, New species of gobiid fishes of the genera Lythrypnus, Elacatinus and Chriolepis from the eastern tropical Pacific., Revista de Biología Tropical, 38(1):99-118.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Guimarães, R. Z. P., J. L. Gasparini & L. A. Rocha. 2004. A new cleaner goby of the genus Elacatinus (Teleostei: Gobiidae), from Trindade Island, off Brazil. Zootaxa No. 770: 1-8.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Michaëlle Jean

Michaëlle Jean (n. el 6 de setembre de 1957) és una periodista i politica canadenca, fou governadora general del Canadà entre 2005 i 2010. Fou secretari general de l'Organització Internacional de la Francofonia (OIF) entre 2015 i 2018.

## Biografia

Jean fou una refugiada d'Haití, immigrant al Canadà el 1968 i cresqué al poble de Thetford Mines, Quebec. Després d'aconseguir diversos graus universitaris, Jean treballà com a periodista i reportera per a Radio-Canada i a Canadian Broadcasting Corporation (CBC). També treballà en serveis socials principalment en l'assistència de víctimes de violència domèstica.
Fou designada per Elisabet II reina del Canadà sota la recomanació del primer ministre, Paul Martin per a reemplaçar Adrienne Clarkson com a virreina. L'anunci oficial de la designació fou feta el 4 d'agost del 2005, i fou investida com la 27a governadora general des de la creació de la Confederació.
La seva doble ciutadania —ostentava la ciutadania francesa— i alguns comentaris que havia fet que, per als seus detractors, semblaven tenir una visió favorable quant a la sobirania del Quebec, foren causa de controvèrsia abans de la seva investidura. Jean renuncià a la seva ciutadania francesa i negà afavorir el separatisme.
Sent governadora general del Canadà, Jean rebia el títol de "Sa Excel·lència", i actualment, el títol de "La Més Honorable" durant la duració del seu virregnat i de manera vitalícia. Segons la pràctica actual, fou designada com a part del Consell Privat de la Regna pel Canadà quan el seu mandat arribi a la seva fi.
És secretari general de l'Organització Internacional de la Francofonia (OIF) des de l'1 de gener de 2015.

## Vegeu també

* Afrocanadencs
# Tony Gibb

Anthony "Tony" Gibb (Stanmore, Harrow, Londres, 12 de juliol de 1976) va ser un ciclista britànic que es va especialitzar en la pista.

## Palmarès

* 2000
** Campió del Regne Unit en Puntuació
** Campió del Regne Unit en Madison (amb James Taylor)
* 2001
** Campió del Regne Unit en Scratch
** Campió del Regne Unit en Madison (amb James Taylor)
* 2003
** 1r als Sis dies de Torí (amb Scott McGrory)
* 2004
** Campió del Regne Unit en Madison (amb James Taylor)
* 2005
** Campió del Regne Unit en Madison (amb James Taylor)
* 2006
** Campió del Regne Unit en Madison (amb James Taylor)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Launceston

* Per a altres significats, vegeu «Launceston (Tasmània)».
Launceston (AFI ['lɔnstən]) és una ciutat a l'est de Cornualla, Anglaterra.

## Enllaços externs

* Launceston Town Council
* Launceston a Curlie
* Online Catalogue for Launceston Arxivat 2007-09-30 a Wayback Machine. at the Cornwall Record Office
* Charles Causley Society
# Inez (Texas)

Inez és una concentració de població designada pel cens dels Estats Units a l'estat de Texas. Segons el cens del 2000 tenia 1.787 habitants.

## Demografia

Segons el cens del 2000, Inez tenia 1.787 habitants, 628 habitatges, i 503 famílies. La densitat de població era d'11,6 habitants per km².
Dels 628 habitatges en un 43,8% hi vivien nens de menys de 18 anys, en un 69,7% hi vivien parelles casades, en un 6,8% dones solteres, i en un 19,9% no eren unitats familiars. En el 18,6% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,25.
Per edats la població es repartia de la següent manera: un 31,2% tenia menys de 18 anys, un 6,9% entre 18 i 24, un 30,9% entre 25 i 44, un 22% de 45 a 60 i un 9% 65 anys o més.
L'edat mediana era de 35 anys. Per cada 100 dones de 18 o més anys hi havia 101,8 homes.
La renda mediana per habitatge era de 50.000 $ i la renda mediana per família de 56.806 $. Els homes tenien una renda mediana de 35.926 $ mentre que les dones 22.050 $. La renda per capita de la població era de 18.487 $. Aproximadament el 2,6% de les famílies i el 4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Inez». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Inez». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Christine Nougaret

Christine Nougaret és una arxivera francesa (Saint-Mandé, 23 de novembre de 1958). Des de 2007 ensenya arxivística contemporània a la École des Chartes.

## Obres

* Les instruments de recherche dans les archives, Paris, Archives nationales, 1999
* Les archives privées : manuel pratique et juridique, Paris, Archives nationales, 2008

## Referències

* Biografia al web de l'Associació d'arxivers francesos (2005)
* Bibliografia al web de la École des chartes Arxivat 2011-11-23 a Wayback Machine. (2010)
# Euphorbia ammak

Euphorbia ammak és una espècie de planta de la família Euphorbiaceae. Es troba a Aràbia Saudita i al Iemen. El seu estat segons la UICN és vulnerable. La seva forma recorda la del cactus de les regions desèrtiques d'Amèrica.

## Vegeu també

* Eufòrbia

## Referències

* ↑ Miller, A.G. 1998. Euphorbia ammak. 2006 IUCN Red List of Threatened Species. Consultat el 21 d'agost de 2007.
# Eleccions legislatives daneses de 1950

Les eleccions legislatives daneses de 1950 se celebraren el 5 de setembre de 1950 (el 14 d'octubre a les illes Fèroe). El partit més votat foren els socialdemòcrates, però es formà un govern de coalició conservadora i Venstre dirigit per Erik Eriksen.
| Partit | Líder | Vots | % | Escons | +/- |
| Socialdemokratiet | | 813,224 | 39,6% | 59 | +2 |
| Venstre | Erik Eriksen | 438,188 | 21,3% | 32 | -17 |
| Det Konservative Folkeparti | | 365,236 | 17,8% | 27 | +10 |
| Danmarks Retsforbund (E) | | 168,784 | 8,2% | 12 | +6 |
| Det Radikale Venstre | | 167,969 | 8,2% | 12 | +2 |
| Danmarks Kommunistiske Parti (K) | | 94,523 | 4,6% | 7 | -2 |
| Schleswigsche Partei (S) | | 6,406 | 0,3% | 0 | +0 |
| Sambandsflokkurin | | 1,686 | | 1 | +1 |
| Javnaðarflokkurin | | 1,394 | | 1 | +0 |
| Sjálvstýrisflokkurin | | 535 | | 0 | +0 |
| Total | Total | | | 151 | |
| Participació | Participació | 81,9% | 81,9% | 81,9% | 81,9% | 81,9% |
| Font | Font | Folketinget.dk | Folketinget.dk | Folketinget.dk | Folketinget.dk | Folketinget.dk |

## Referències

* ↑ Nohlen, D & Stöver, P (2010) Elections in Europe: A data handbook, p524 ISBN 978-3-8329-5609-7
* ↑ Nohlen & Stöver, pp540-541
# Michaľany

Michaľany és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1273.
# Ishiharaïta

La ishiharaïta és un mineral de la classe dels sulfurs, que pertany al grup de l'esfalerita. Rep el seu nom en honor del Dr. Shunso Ishihara (1934), assessor emèrit de l'AIST (Advanced Industrial Science and Technology) de Tsukuba, al Japó.

## Característiques

La ishiharaïta és un sulfur de fórmula química (Cu,Ga,Fe,In,Zn)S. A la seva fórmula s'hi troben elements tan poc comuns en la formació de minerals com el gal·li i l'indi. Va ser aprovada com a espècie vàlida per l'Associació Mineralògica Internacional l'any 2013. Cristal·litza en el sistema isomètric. Es troba en forma de grans individuals, subèdrics i equidimensionals, d'entre 20 i 50 micres de mida, inclosos en tennantita. Té un tipus d'estructura cristal·lina com la de l'esfalerita, i de fet pertany al grup homònim juntament amb la browneïta (MnS), la coloradoïta (HgTe), la hawleyita (CdS), el metacinabri (HgS), la rudashevskyite ((Fe,Zn)S), la pròpia esfalerita (ZnS), la stilleïta (ZnSe) i la tiemannita (HgSe), i es pot comparar a una altra espècie mineral similar, la sakuraiïta. És de color gros fosc, presentant una lluïssor metàl·lica i una transparència opaca.

## Formació i jaciments

Va ser descoberta en un dipòsit epitermal del filó Nueva Esperanza de la mina Capillitas, al departament d'Andalgalá, Catamarca (Argentina). Es tracta de l'únic indret on ha estat descrita aquesta espècie, on sol trobar-se associada a la tennantita. Va ser aprovada com a espècie vàlida per l'Associació Mineralògica Internacional l'any 2013.

## Referències

* ↑ «Ishiharaite» (en anglès). Mindat. [Consulta: 12 agost 2016].
* ↑ «Sphalerite Group» (en anglès). Mindat. [Consulta: 28 desembre 2016].
# Clyde Geronimi

Clito Enrico Geronimi, conegut artísticament com a Clyde Gerry Geronimi (Chiavenna, Itàlia, 12 de juny de 1901 − Newport Beach, California, EUA, 24 d'abril de 1989) va ser un director de cinema d'animació italoamericà, conegut, sobretot, pel seu treball als estudis de Walt Disney.
Geronimi va néixer a Itàlia, i sent molt jove va emigrar als Estats Units. Els seus primers treballs en el camp de l'animació, els va realitzar pels estudis J.R. Bray, on va treballar amb Walter Lantz. Geronimi va deixar els estudis Bray el 1931 per entrar als estudis Disney. Geronimi, va començar treballant al departament de curts d'animació, convertint-se en director d'aquests. El seu curt "Lend a Paw" de 1942, va guanyar l'Óscar de l'acadèmia al millor curt animat. Geronimi finalment es convertiria en director de pel·lícules de dibuixos animats després de la Segona Guerra Mundial. Va ser co-direcor de la Ventafocs, Alícia al país de les meravelles, Peter Pan, La bella dorment, La dama i el vagabund i 101 dàlmates.
Després que Geronimi deixés la Disney el 1959, va treballar diversos anys a la televisió, incloent la direcció d'alguns episodis de la sèrie Spiderman de 1967. Es va retirar de l'animació a finals de la dècada de 1960, i es va dedicar a il·lustrar contes per a nens escrits per Joan Pizzo.
El 1979, Geronimi va rebre el premi Winsor McCay Award atorgat per la International Animated Film Society, ASIFA-Hollywood, per la seva enorme contribució al món de l'animació i que li va lliurar el seu company i amic de tota la vida, Walter Lantz. Geronimi va morir el 24 d'abril de 1989 a la seva casa de Newport Beach, Califòrnia als 87 anys.

## Referències

* ↑ Scott, Keith. Cartoon Voices of the Golden Age, Vol. 2 (en anglès). BearManor Media, 2022-10-03.
* ↑ McCall, Douglas L. Film Cartoons: A Guide to 20th Century American Animated Features and Shorts (en anglès). McFarland, 2015-09-11. ISBN 978-1-4766-0966-9.
* ↑ «Winsor McCay Award» (en anglès). Annie Awards. Arxivat de l'original el 2015-07-12. [Consulta: 7 octubre 2023].
* ↑ «Clyde Geronimi, 87, An Animator at Disney» (en anglès). The New York Times, 30-04-1989. ISSN: 0362-4331.
# Espuri Furi Medul·lí (tribu 400 aC)

Espuri Furi Medul·lí (en llatí Spurius Furius L. F. Sp. N. Medullinus) va ser un militar i magistrat romà del segle iv aC. Formava part de la gens Fúria, i de la família dels Medul·lí, d'origen patrici. Era fill de Luci Furi Medul·lí Fus, que va ser tribú tres vegades, i germà de Marc Furi Camil.
Va ser elegit tribú amb potestat consular l'any 400 aC, segons es menciona als Fasti, però res és recordat del seu període en aquesta única font, a part de què va ser un any de molt de fred i amb molta neu, i a més es va gelar el Tíber.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1005.
* ↑ Titus Livi. Ab Urbe Condita V,13
# Ramon de Cardona i de Pinós

Ramon de Cardona i de Pinós (o Ramon de Cardona-Anglesola) (1401 - 1460) fou baró de Bellpuig, de Linyola, d'Utxafava i de Calonge.

## Orígens familiars

Era fill d'Hug de Cardona i de Luna i de Francesca de Pinós.

## Matrimoni i descendents

Va casar-se amb Caterina Centelles. Van tenir almenys un fill:
* Hug de Cardona i Centelles, es casà amb Elfa de Perellós.
* Guillem de Cardona i Centelles.
* Antoni de Cardona, baró de Bellpuig i virrei de Sicília.
# Merw

«Merw» té aquests significats:
* Emirat de Merw
* Merw o Merv, ciutat situada al Turkmenistan en un important oasi a l'Àsia central a la ruta de la seda
* Regió de Merw
* Merw o Mandulis, déu egipci
# Tenoch Huerta

José Tenoch Huerta Mejía (Ecatepec, Mèxic, 29 de gener de 1981) és un actor i activista mexicà. Ha aparegut en diverses pel·lícules a l'Amèrica Llatina i Espanya, protagonitzant tant llargmetratges com curtmetratges. És un dels actors que apareixen al llibre de Mónica Maristain 30 actors Made in Mexico. Interpreta a Namor a Black Panther: Wakanda Forever el 2022 ambientat a l'Univers Cinematogràfic de Marvel.

## Primers anys

Huerta va néixer a Ecatepec, Mèxic el 29 de gener de 1981. El seu pare, aficionat al cinema, el va matricular en un curs d'actuació amb María Elena Saldaña, i els estudis posteriors de Huerta van ser al costat de Carlos Torres Torrija i Luis Felipe Tovar. És d'ascendència indígena, amb una besàvia materna nahua i un besavi patern purépecha.

## Carrera

El 2006, va debutar com a actor a la pel·lícula Asi del precipicio com a personatge secundari. El 2009, va aparéixer a la pel·lícula Sin nombre de Cary Joji Fukunaga en el paper de Li'l Mago, líder de la facció Tapachula de la coneguda banda Mara Salvatrucha.
El 2015, va aparéixer com a Carlos Mamami a la pel·lícula biogràfica de supervivència a desastres The 33, Alejo a Camino. El 2018, va començar a retratar Rafael Caro Quintero a Narcos: Mèxic de Netflix.
El 2021, va aparéixer com a Juan a The Forever Purge, la cinquena pel·lícula de la franquícia The Purge, al costat del seu company de Narcos: Mèxic, el coprotagonista Alejandro Edda.
El 2022, durant la Comic-Con de San Diego, durant una presentació de la pel·lícula de Marvel Studios Black Panther: Wakanda Forever, es va unir al repartiment i es va revelar que interpretava Namor, l'antagonista de la pel·lícula.

## Repartiment

* ↑ Mónica Maristain. «Los Sueños de Tenoch Huerta». Planeta Ellas, 13-04-2012. Arxivat de l'original el 21 febrer 2014. [Consulta: 27 abril 2019].
* ↑ «'Black Panther 2' First Trailer Unveils Marvel's Emotional Return to Wakanda and War With Namor». Vaitey, 24-07-2022.
* ↑ «Namor the Sub-Mariner dives into the new Black Panther: Wakanda Forever trailer». AV Club, 24-07-2022.
* ↑ «Mi origen es Purépecha (tatarabuela paterna) y Nahua (bisabuela materna).». Via Twitter, 08-06-2020.
* ↑ «Black Panther 2's Namor Actor Describes the 'Overwhelming' Experience Suiting up for the First Time», 26-07-2022.
# Fal·loïdina

La fal·loïdina és una micotoxina del grup de les fal·lotoxines produïda pel fong Amanita phalloides. La seva estructura és la d'un heptapèptid bicíclic. Impedeix la despolimerització de filaments d'actina, la qual cosa interfereix en l'activitat essencial de les cèl·lules, enverinant-les. La fal·loïdina actua unint la interfície present entre monòmers d'actina consecutius en els filaments d'actina F i, d'aquesta manera, els estabilitza, disminuint la taxa de dissociació en els extrems del microfilament. A més, la fal·loïdina inhibeix l'activitat hidrolasa de l'ATP de l'actina F, redundant en una major estabilització dels microfilaments.
L'activitat de la fal·loïdina depèn de la concentració en què es troba en les cèl·lules. A baixes concentracions i en el citoplasma, agrupa l'actina poc polimeritzada o lliure i l'afegeix en petits polímers, però a nivells més grans, indueix contracció cel·lular.
Les capacitats de la fal·loïdina d'unir específicament microfilaments i d'estabilitzar-los, la faculten per a assajos de microscòpia emprant una variant marcada amb un fluorocrom. Això fa que sigui sovint utilitzada en la microscòpia de fluorescència i microscòpia confocal.

## Referències

* 1 2 Cooper JA (1987) Effects of Cytochalasin and Phalloidin on Actin. J. Cell Biol. 105 (4): 1473-1478.
* ↑ Barden JA, Miki M, Hambly BD and Dosremedios CG (1987) Localization of the phalloidin and nucleotide-binding sites on actin Arxivat 2019-09-27 a Wayback Machine.. Eur. J. Biochem. 162 (3): 583-588.
* ↑ Wehland J, Osborn M, and Weber K (1977) Phalloidin-induced actin polymerization in the cytoplasm of cultured cells interferes with cell locomotion and growth Arxivat 2013-08-01 at Archive.is. Proc. Natl. Acad. Sci. 74(12): 5613–5617.
# Espuri Carvili Màxim Ruga

Espuri Carvili Màxim Ruga (en llatí Spurius Carvilius Sp. F. C. N. Maximus Ruga) va ser un magistrat romà del segle iii aC. Era fill de Spurius Carvilius C. F. C. N. Maximus, cònsol el 293 aC, i formava part de la gens Carvília, una gens romana d'origen plebeu.
Va ser elegit cònsol l'any 234 aC junt amb Luci Postumi Albí i va fer la guerra a Còrsega i després a Sardenya. Segons els Fasti, en aquesta segona illa va obtenir una victòria que li va permetre celebrar un triomf. Va ser cònsol per segona vegada l'any 228 aC junt amb Quint Fabi Màxim Berrugós, i va acceptar la llei agrària anomenada Flaminia, proposada pel tribú Gai Flamini sobre divisió de la terra a la Gàl·lia Cisalpina. Polibi situa aquesta llei quatre anys abans, aprovada el 232 aC sota el cònsol Marc Emili Lèpid).
No es menciona a Carvili fins a l'any 216 aC, després de la batalla de Cannes, quan va fer propostes per reforçar l'aliança amb els llatins, i va demanar que el senat augmentés el seu nombre incorporant dos membres de cada una de les tribus llatines, cosa que va ser rebutjada amb molta indignació. Va morir l'any 212 aC quan era membre del col·legi d'àugurs. Se li atribueix haver estat el primer romà que es va divorciar de la seva dona al·legant motius d'esterilitat, i la seva conducta va ser majoritàriament desaprovada, però no és clar que la institució del divorci (de vegades assimilada a la repudiació) no existís abans.

## Referències

* ↑ [https://quod.lib.umich.edu/m/moa/acl3129.0002.001/997?q1=Naso&view=image&size=100Smith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 987. ]